**Elszámolási értesítő**

Tájékoztatjuk Pályázóinkat, hogy a **Prosperitati Alapítvánnyal** kötött támogatási szerződés (VKTSZ) és az Általános Szerződési Feltételek (ÁSZF) értelmében pályázati elszámolási kötelezettsége esedékessé vált. Az ÁSZF 1.1 pontja értelmében: “A támogatás összege csak a nyertes pályázatokban meghatározott költségek fedezetére használható fel. **Kizárólag 2016. február 1. és 2016. október 20. között kiállított bizonylatok fogadhatóak el.**” Az ÁSZF elérhető Alapítványunk honlapján: <http://www.prosperitati.rs/sites/default/files/aszf_prosperitati.pdf>).

Az elszámolást magyar nyelven kell benyújtani. Az elszámoláshoz mellékelt idegen nyelvű dokumentumok, pénzügyi, könyvelési bizonylatok nem hivatalos magyar nyelvű fordítását (a pályázó által elkészíthető) is szükséges mellékelni A pályázat megvalósítása kapcsán felmerülő elszámolási kötelezettség határidejéről szintén az ÁSZF 2. pontja az alábbiak szerint rendelkezik a finanszírozás típusától függően:

**Szállítói finanszírozás előlegigényléssel (közvetlen szállítói előleg)**

2.10 A szállítói előlegekkel (végső kedvezményezetti önerő + támogatás) való elszámolás végszámlával történik, melyet a végső kedvezményezettnek a záró beszámoló (projekt pénzügyi elszámolás és a megvalósításra vonatkozó tartalmi jelentés) benyújtásával kell benyújtani Támogató részére **a szállító teljesítését követően 10 napon belül**, **de legkésőbb a Támogatási Szerződés 2. pontjában rögzített határidőn belül.** A záró beszámoló elfogadásának feltétele, hogy a projekttel kapcsolatos, a megvalósítás során keletkező, ténylegesen felmerült költségeket igazoló számlák, megvalósulást alátámasztó, egyéb a gazdasági eseményt hitelesen dokumentáló bizonylatok benyújtásra kerüljenek az 1. sz. mellékletben előírtak szerint.

**Szállítói finanszírozás előlegigénylés nélkül (szállítói finanszírozás)**

2.18 A kifizetési kérelmet és a záró beszámolót Támogató részére a szállító/eladó fizikai teljesítését követően 10 napon belül köteles benyújtani, ügyelve a Támogatási szerződésben előírt megvalósítási határidőre. **A záró beszámoló benyújtási határidejéről a Támogatási szerződés 2. pontja rendelkezik.**

**Utófinanszírozás**

2.2 Utófinanszírozás esetén a támogatás folyósításának feltétele a teljesítés igazolása a végső kedvezményezett által, illetve a Szerződés 4.1. pontja szerinti beszámoló elfogadása. A végső kedvezményezett által kifizetett számlák vagy egyéb, elszámolást alátámasztó́ dokumentumok támogatási összegének utólagos megtérítése közvetlenül a végső kedvezményezett pénzforgalmi számlájára.

Kérjük elszámolási dokumentumait a VKTSZ és az ÁSZF értelmében elektronikus úton (szkennelve, a szakmai beszámolót word formátumban is) küldje meg az info@prosperitati.rs címre, valamint 2 nyomtatott példányban postai úton is szíveskedjen megküldeni a Prosperitati Alapítvány címére: Ptuji utca 1, 24000 Szabadka.

Tájékoztatjuk, hogy amennyiben a pályázó nem tudja a vállalt határidőben teljesíteni a pályázat megvalósítását, illetve az elszámolást, köteles írásban értesíteni az Alapítványt az ÁSZF 5.5 pontja értelmében: “Végső kedvezményezett köteles a Szerződés időtartama alatt adataiban, valamint a képviselőjének személyében, adataiban bekövetkező bármilyen változást, illetőleg egyéb, a projekt szempontjából lényeges információt a Támogatóval a változást követő 8 napon belül írásban, vagy egyéb dokumentálható módon közölni…”.

A benyújtandó dokumentumok kapcsán az ÁSZF 1.10 pontjára hívjuk fel a tisztelt pályázók figyelmét: „Minden papír alapon benyújtásra kerülő dokumentumot a végső kedvezményezett vagy a végső kedvezményezett részéről cégjegyzésre jogosult személy aláírásával kell benyújtani eredetiben. Amennyiben nem oldható meg valamely számviteli bizonylat, számla eredeti példányának benyújtása, abban az esetben a kérdéses eredeti dokumentumot a Támogató munkatársai másolják le és aláírásukkal hitelesítik. Az eredetivel mindenben megegyező számlamásolatnak a végső kedvezményezett 1.8. pont szerinti elvégzett záradékát már tartalmaznia kell. A számlákhoz csatolt nyilatkozatokban (pl. teljesítésigazolás esetén) minden esetben fel kell tüntetni a projektazonosító számát, a számla sorszámát, a szállító nevét és a számla értékét.”

Amennyiben a zálogjog nem került bejegyzésre vagy a törzskönyv nem került kiadásra elszámolási határidőn belül, kérjük jelezze azt elszámolási beszámolójában (amit legkésőbb október 30-ig kell benyújtani). Ebben az esetben igazolnia kell a zálogjog bejegyzési folyamat elindítását, valamint a bejegyzést követően kötelezően meg kell küldenie a zálogjogról szóló végzés hiteles másolatát, valamint annak magyar fordítását postai úton a fent feltüntetett postacímre.

Az elszámoláshoz szükséges űrlapokat megtalálják honlapunkon:

<http://www.prosperitati.rs/letoltheto-dokumentumok>.

Együttműködésüket előre is köszönjük.

Sikeres elszámolást kívánva maradunk tisztelettel,

Prosperitati Alapítvány